wickkiey/tamil-wikipedia-chunked huggingface dataset:
# புவியியல் நிலைகள்

## பயன்

- எடுத்துக்காட்டாக, பேரழிவுகள், காலநிலை மாதிரிகள், வரைபடவியல் செய்திகள் , தொற்றுநோயியல் ஆய்வுகள் அல்லது சுற்றுச்சூழலில் மனித செயல்களின் விளைவுகள் ஆகியவற்றை விவரிக்க இந்த கருத்து பயன்படுத்தப்படுகிறது. புவியியல் நிலைகளின் கருத்தைப் பயன்படுத்தி, ஒரு நிகழ்வின் அளவு, மற்றும் தாக்கத்தை விவரிப்பது எளிதாகும்.
- புவியியல் நிலைகளை மாற்றுவது, உள்ளூர் முதல் உலகம் வரை வெவ்வேறு நிலைகளில் மக்கள் தங்கள் சுற்றுச்சூழலால் எவ்வாறு பாதிக்கப்படுகிறார்கள் என்பதைக் கண்டறிய உதவுகிறது.
- புவியியல் நிலை ,புவியியலாளர்கள் உலகில் மறைக்கப்பட்ட வடிவங்களையும் இணைப்புகளையும் பார்க்க உதவுகிறது.
- அளவை மாற்றுவதால் நிகழ்வுகளின் காரணங்களையும் விளைவுகளையும் கண்டறிய முடியும், இது ஒரு பரந்த அல்லது விரிவான பார்வையை வழங்குகிறது.
- புவியியலாளர்கள் ஆய்வுக்கு சரியான பகுதியை தேர்வு செய்யவும், இடங்களை ஒப்பிடவும், சுற்றுச்சூழல் ஆரோக்கியத்துடன் மனித செயல்பாடுகளை இணைக்கவும் மற்றும் சிக்கலான சிக்கல்களை மிகைப்படுத்துவதை தவிர்க்கவும் அளவீடுகளைப் பயன்படுத்துகின்றனர் .
- தேவையான தரவுகளை வழங்கவும் புவியியல் நிலை பயன்படுகிறது.
# பகாசூரன் (திரைப்படம்)

**பகாசுரன்** (*Bakasuran*) மோகன் ஜி. சத்ரியன் எழுதி இயக்கிய 2023 ஆம் ஆண்டு வெளியான இந்திய தமிழ் மொழி குற்றவியல் திரைப்படமாகும் . இப்படத்தில் செல்வராகவன் மற்றும் நடராஜன் சுப்ரமணியம் ஆகியோர் முக்கிய வேடங்களில் நடித்துள்ளனர், மேலும் மன்சூர் அலி கான், ராதாரவி மற்றும் சரவண சுப்பையா ஆகியோர் மற்ற முக்கிய வேடங்களில் நடித்துள்ளனர். படம் 17 பிப்ரவரி 2023 அன்று வெளியிடப்பட்டது.
# பகாசூரன் (திரைப்படம்)

## நடிகர்கள்

- செல்வராகவன் பீமராசு / ராஜசேகரன்
- நடராஜன் சுப்ரமணியம் மேஜர் அருள்வர்மன் / வர்மாவாக
- ராதா ரவி நடராஜனாக
- கே. ராஜன்
- ராமச்சந்திரன் துரைராஜ்
- சரவண சுப்பையா
- கூல் சுரேஷ் பிம்பாக
- குணநிதி
- தாராக்சி
- மன்சூர் அலி கான் ஒரு பாடலுக்கு
- தேவதர்ஷினி காவல் ஆய்வாளராக
- பி. எல். தேனப்பன்
- சசி லயா
- லாவண்யா
- பாண்டி ரவி
- குட்டி கோபி
- அருணோதயன்
- ஜெயம் எஸ்கே கோபி
# பகாசூரன் (திரைப்படம்)

## தயாரிப்பு

படத்தின் இயக்குநர் மோகன் ஜி. சத்ரியன், *பகாசுரன்* தனது வாழ்க்கையில் நடந்த உண்மை நிகழ்வுகளை அடிப்படையாகக் கொண்டது என்று தெரிவித்தார். 2021 திசம்பரில் படத்தின் தயாரிப்பு தொடங்கியது, செல்வராகவன் முன்னணி நடிகராக அறிவிக்கப்பட்டார். படத்தின் முதல் தோற்றம் 26 ஆகத்து 2022 அன்று வெளியிடப்பட்டது
# பகாசூரன் (திரைப்படம்)

## இசை

படத்திற்கு சாம் சி. எஸ். இசையமைத்தார், *சிவ சிவாயம்* என்ற முதல் பாடல் 21 செப்டம்பர் 2022 அன்று வெளியிடப்பட்டது இரண்டாவது தனிப்பாடலான "காதமா" 17 அக்டோபர் 2022 அன்று வெளியிடப்பட்டது
# பகாசூரன் (திரைப்படம்)

## வரவேற்பு

படம் 17 பிப்ரவரி 2023 அன்று வெளியிடப்பட்டது.  
*சினிமா எக்ஸ்பிரசின்* ஒரு விமர்சகர், "படம் சரியான பிரச்சனைகளை அடையாளம் காட்டுகிறது. அதற்கு மேலோட்டமான தீர்வுகளை வழங்குகிறது. மேலும் படத்தில் சேர்க்கப்பட்டுள்ள குத்தாட்டப் பாடல்களால் அம்பலப்பட்டு நிற்கிறது" என்று குறிப்பிட்டார். *தி ஹிந்துஸ்தான் டைம்சின்* ஒரு விமர்சகர் படத்தை "சிக்கல்" என்று அழைத்தார். தி பிரிண்டிலிருந்து நிதிமா தனேஜா 5 இல் 2 புள்ளிகளைக் கொடுத்தார். திரைப்படத்தை விமர்சித்தார் மேலும் செல்வராகவனின் நடிப்பைப் பாராட்டியபோதும் படத்தின் கதைக்களம் காலாவதியானது என்றும் கூறினார். தி நியூஸ் மினிட்டின் சௌமியா ராஜேந்திரன் 5-க்கு 1.5 நட்சத்திரங்களைக் கொடுத்தார், திரைப்படத்தை விமர்சித்தார். பகாசூரன் ஒரு பரபரப்பூட்டும் திரைப்படம் என்பதிலிருந்து தோல்வியடைந்தது. ஏனெனில் இதில் புதிதாக எதையும் தரவில்லை. ஏபிபி நியூஸில் இருந்து யுவஸ்ரீ எழுதினார், "மொத்தத்தில், செல்வராகவனுக்காக பகாசூரனைப் பார்க்கலாம், இல்லையெனில் குறிப்பிடும்படியாக எதுவும் இல்லை. பிபிசி நியூஸ் குறிப்பிட்டது, "ஒட்டுமொத்தமாக, படத்தின் முதல் பாதி ஓரளவு சுவாரசியமாக இருந்தாலும், இரண்டாம் பாதி சற்றே சலிப்பை ஏற்படுத்துவதாக பல விமர்சனங்கள் சுட்டிக்காட்டுகின்றன. மேலும், கைபேசி பயன்படுத்துவது, பெண்களை மட்டும் அடக்கமாக இருக்கச் சொல்வது போன்ற பரப்புரைகளும் விமர்சனத்துக்கு உள்ளாகியுள்ளன. ஆனால் ஒளிப்பதிவைப் பொறுத்தவரை, இந்த படம் மோகன் ஜியின் முந்தைய படங்களை விட சிறப்பாக இருப்பதாக அனைத்து விமர்சனங்களும் சுட்டிக்காட்டியுள்ளன." தினமணியில் இருந்து கே ராம்குமார் எழுதுகையில் "பகாசுரன் 50 ஆண்டுகளுக்கு முந்தைய சிந்தனையில் இருந்து உருவானது. பல நூற்றாண்டுகளுக்குப் பிறகு, பெண்கள் இப்போதுதான் தங்கள் அடுப்படியிலிருந்து வெளியே வந்து கற்றுக்கொள்ளத் தொடங்குகிறார்கள். இதைப் பதட்டத்துடன் பார்த்த ஒருவர் எழுதிய கதையாக 'பகாசூரன்' வந்திருக்கிறது." IndiaGlitz 5 இல் 2 நட்சத்திரங்களை வழங்கியது. "அனைத்து சாதியினரையும் பாதிக்கக்கூடிய ஒரு தலைப்பைத் தேர்ந்தெடுத்துள்ளார் மோகன் ஜி. ஆனால் துரதிர்ஷ்டவசமாக, அவர் ஒரு சலிப்பான கதையை உருவாக்கியுள்ளார், அது பார்க்க கடினமாக உள்ளது."
# கதிரவமறைப்பு, ஏப்ரல் 11, 2051

பகுதிக் கதிரவமறைப்பு (partial solar eclipse) 2051, ஏப்பிரல் 11, செவ்வாய் அன்று நிகழும். புவிக்கும் சூரியனுக்கும் இடையில் நிலா செல்லும்போது கதிரவமறைப்பு ஏற்படுகிறது, இதனால் புவியில் உள்ள பார்வையாளருக்கு சூரியன் முழுமையாகவோ அல்லது பகுதியாகவோ மறைக்கப்படுகிறது. நிலாவின் நிழலின் மையம் புவியைத் தவறவிடும்போது புவியின் முனைப் பகுதிகளில் ஒரு பகுதி கதிரவமறைப்பு ஏற்படுகிறது.  
நிலாவின் குடை நிழல் புவியின் வடமுனைக்குகுச் சற்று மேலே செல்லும். 21ம் நூற்றாண்டில் ஏற்படும் மிகப்பெரிய பகுதி கதிரவமறைப்பு இதுவாகும்.  
பகுதி கதிரவமறைப்பின் பெருமக் கட்டம் (0.98) பேரண்ட்சு கடலில் பதிவு செய்யப்படும். இந்த கிரகணம் ஐரோப்பாவின் வடகிழக்கு, ஆசியா முழுமை, வடக்கே கனடா, கிரீன்லாந்து, அமெரிக்க மாநிலமான அலாசுக்காவில் எல்லா இடங்களிலும் காணப்படும்.
# கதிரவமறைப்பு, ஏப்ரல் 11, 2051

## தொடர்புடைய கதிரவமறைப்புகள்

### கதிரவமறைப்புகள் 2051–2054

இந்தக் கதிரவமறைப்பு ஓர் அரையாண்டுத் தொடரின் பகுதியாகும். ஓரரரையாண்டுத் தொடரின் கதிரவமறைப்பு ஒவ்வொரு 177 நாட்கள் 4 மணிகளில் நிலா வட்டணையின் மாற்றுக்கணுக்களில் மீள நிகழும்.
| இறங்குமுகக் கணு |  |  |  |  |
| --- | --- | --- | --- | --- |
| - | 120 | April 11, 2051  
Partial | 125 | October 4, 2051  
Partial |
| 130 | March 30, 2052  
Total | 135 | September 22, 2052  
Annular |  |
| 140 | March 20, 2053  
Annular | 145 | September 12, 2053  
Total |  |
| 150 | March 9, 2054  
Partial | 155 | September 2, 2054  
Partial | } |
# கதிரவமறைப்பு, ஏப்ரல் 11, 2051

## தொடர்புடைய கதிரவமறைப்புகள்

### சாரோசு 120

சாரோசு 120 என்பது, ஒவ்வொரு 18 ஆண்டுகள், 11 நாட்களில் மீள நிகழும். இதில் 71 நிகழ்வுகள் அமையும். இந்தத் தொடர் கிபி 933, மே 27 அன்று பகுதி கதிரவமறைப்புடன் தொடங்கி, 1059, ஆகத்து11 அன்று வலய கதிரவமறைப்புடன் முடிந்தது. இதில் 1510, மே 8 முதல் 1546, மே 29 வரை மூன்று கலப்புக் கதிரவமறைப்புகள் நிகழ்ந்தன. முழு கதிரவமறைப்புகள் 1564, சூன் 8 முதல் 2033, மார்ச்சு 30 வரை முழு கதிரவமறைப்புகள் ஏற்பட்டன. இந்தத் தொடர் தனது71 ஆம் நிகழ்வில் பகுதிக் கதிரவமறைப்பாக 2195, சூலை 7 அன்று முடிவுறும். இதில் மிகநெடிய முழு கதிரவமறைப்பு 2 மணித்துளி, 50 நொடிகளுக்கு 1997, மார்ச்சு 9 இல் நிகழும். அனைத்து கதிரவமறைப்புகளும் நிலாவின் இறங்குமுகக் கணுவில் ஏற்படுகிறது.  
| 55 | 56 | 57 |
| --- | --- | --- |
| January 14, 1907 | January 24, 1925 | February 4, 1943 |
| February 15, 1961 | February 26, 1979 | March 9, 1997 |
| March 20, 2015 | March 30, 2033 | April 11, 2051 |
| April 21, 2069 | May 2, 2087 | } |
# வி. பி. இராமலிங்கம்

'''
**வி. பி. இராமலிங்கம்** (*V. P. Ramalingam*) இந்தியாவைச் சேர்ந்த ஓர் அரசியல்வாதியாவார். புதுச்சேரி அரசியலில் பாரதிய சனதா கட்சியின் உறுப்பினராக இவர் செயல்பட்டார். இந்திய மத்திய அரசால் பரிந்துரைக்கப்பட்டபடி, 2021 ஆம் ஆண்டு மே மாதம் 11 ஆம் தேதி முதல் புதுச்சேரியின் நியமன சட்டமன்ற உறுப்பினராக உள்ளார். புதுச்சேரி சட்டமன்ற முன்னாள் காங்கிரசு சபாநாயகர் வி.பி.சிவக்கொழுந்துவின் சகோதரர் என்று அறியப்படுகிறார்.
# தேசிய நெடுஞ்சாலைகள் மற்றும் உள்கட்டமைப்பு மேம்பாட்டு வாரியம்

**தேசிய நெடுஞ்சாலைகள் மற்றும் உள்கட்டமைப்பு மேம்பாட்டு வாரியம் ** (*National Highways and Infrastructure Development Corporation Limited* (**NHIDCL**) இந்திய அரசின் சாலைப் போக்குவரத்து மற்றும் நெடுஞ்சாலைகாள் அமைச்சகத்தின் கீழ் 2014ம் ஆண்டு முதல் இயங்கும் ஒரு அரசு பொதுத்துறை நிறுவனம் நிறுவனம் ஆகும். இது இந்தியா மற்றும் நேபாளத்தில் இமயமலை போன்ற உயரமான மலைப்பகுதிகளில் சாலைகள் மற்றும் சுரங்கச் சாலைகள் அமைத்து, பராமரிக்கிறது.
இயங்குகிறது.
# தேசிய நெடுஞ்சாலைகள் மற்றும் உள்கட்டமைப்பு மேம்பாட்டு வாரியம்

## திட்டங்கள்

இந்நிறுவனம் எல்லைப்புறச் சாலைகள் அமைப்புடன் இணைந்து இமயமலை போன்ற உயரமான மலைப்பகுதிகளில் அனைத்து காலத்திற்கு ஏற்ற வகையில் போக்குவரத்துச் சாலைகள், மேம்பாலங்கள், சுரங்கச் சாலைகள் அமைக்கும் பணிகள் மேற்கொள்கிறது.
# தேசிய நெடுஞ்சாலைகள் மற்றும் உள்கட்டமைப்பு மேம்பாட்டு வாரியம்

## திட்டங்கள்

### இவ்வமைப்பால் நிறுவப்பட்ட/நிறுவப்படுகின்ற சாலைகள் மற்றும் சுரங்கச்சாலைகள்

- சோஜி லா சுரங்கச்சாலை - காஷ்மீரின் காந்தர்பால் மாவட்டத்தில் உள்ள சோன்மார்க் நகரத்தையும், லடாக் ஒன்றியப் பிரதேசத்தின் கார்கில் மாவட்டத்தில் உள்ள திராஸ் நகரத்தையும் இணைக்கும் 14.2 கிலோ மீட்டர் நீளம் கொண்ட சுரங்கச்சாலைத் திட்டம் ஆகும்.
- சிங்கோ லா சுரங்கச் சாலை- லடாக்-இமாச்சலப் பிரதேசம் எல்லையில், இமயமலையில் 5091 மீட்டர் (16,615 அடி) உயரத்தில் அமைந்துள்ளது.
- அடல் சுரங்கச்சாலை
- சில்க்கியாரா-பார்கோட் சுரங்கச் சாலை, உத்தரகாண்ட் மாநிலம்
- Z-Morh சுரங்கச் சாலை
- துப்ரி-புல்பாரி ஆற்றுப்பாலம், பிரம்மபுத்திரா ஆறு மீது கட்டப்பட்ட,. இப்பாலம் அசாம் மற்றும் மேகாலயா மாநிலங்களை இணைக்கிறது
- கைலாயம்-மானசரவோர் சாலைத் திட்டம்
- தவாங் சாலைத் திட்டம் -அருணாச்சலப் பிரதேசம்
- இம்பால்-மோரே நெடுஞ்சாலை
# தேசிய நெடுஞ்சாலைகள் மற்றும் உள்கட்டமைப்பு மேம்பாட்டு வாரியம்

## இதனையும் காண்க

- இந்தியாவின் தேசிய நெடுஞ்சாலைகள்
# இலித்தியம் ஓல்மியம் புளோரைடு

**இலித்தியம் ஓல்மியம் புளோரைடு** (*Lithium holmium fluoride*) என்பது LiHoF<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஒரு மும்மை உப்பாக வகைப்படுத்தப்படும் இது 1.53 கெல்வினுக்கு குறைவான வெப்பநிலையில், ஐசிங் என்பவரின் மாதிரியால் விவரிக்கப்பட்ட பெரோ காந்தப் பண்புடன் காணப்படுகிறது. ஆனால் தொடர்பு குணகங்கள் மீப்பரிமாற்றம் மூலம் எழுகின்றன.
# தனிப்பட்ட தேர்வர்

ஐக்கிய இராச்சியம் மற்றும் தமிழ்நாடு தேர்வு முறையில் **தனிப்பட்ட தேர்வர்** (இலங்கை வழக்கு: **தனிப்பட்ட பரீட்சார்த்தி**) (*private candidate*) என்பவர் பள்ளி அல்லது கல்லூரிகளில் மாணவராக இல்லாத ஒருவர் அரசுப் பொதுத் தேர்வுகளை எழுதுபவர்கள் ஆவர். இவர்கள் சுயமாகவோ அல்லது தனியார் பயிற்சி மையங்களின் மூலம் பயிற்சி பெற்று இத்தகைய தேர்வினை எழுதுவார்கள். தமிழ்நாட்டில், பள்ளி கல்லூரிகளில் பயிலும் மற்ற மாணவர்கள் எழுதும் அனைத்துப் பாடங்களையும் எழுதுவார்கள். இவர்கள் வழிகாட்டும் மையத்தின் (குறிப்பிட்ட பள்ளிகள்) மூலம் தேர்விற்கு விண்ணப்பிக்கலாம்.  
பரவலாக அறியப்படும் ஆங்கில தேர்வு வாரியங்கள் - *AQA, OCR*, மற்றும் <u>*Edexcel*</u> - ஆகியன தனிப்பட்ட தேர்வர்களை ஏற்றுக்கொள்கின்றன. *CAIE* தனிப்பட்ட தேர்வர்களையும் ஏற்றுக்கொள்கிறது. *AQA* தனிப்பட்ட தேர்வர்களை ஐக்கிய இராச்சியத்திற்கு வெளியே தேர்வு எழுத அனுமதிப்பதில்லை.  
வடக்கு அயர்லாந்தின் *CCEA* இத்தகைய மாணவர்களை *வெளி தேர்வர்* என்ற பொருட்பட அழைக்கிறது.
# நீதி

முன்வைக்கப்பட்டுள்ளன.]]
**நீதி** (**Justice)** என்பது அதன் பரந்த அர்த்தத்தில், தனிநபர்கள் அனைவரும் சமமான மற்றும் நியாயமான முறையில் நடத்தப்பட வேண்டும் என்ற கருத்தினைக் குறிக்கிறது.  
நீதி நிலைநாட்டப்பட்ட சமூகம் என்பது, தனிநபர்கள் தங்களுக்கு "தகுதியானதை" பெறுவதை உறுதிகொண்ட சமூகமாக இருக்கும். இங்கு "தகுதி" என்பது நன்னெறி, பகுத்தறிவு, சட்டம், சமயம், சமத்துவம் மற்றும் நியாயம் போன்ற பல்வேறு துறைகள் மற்றும் தத்துவங்களையும் சார்ந்துள்ளது. நீதிமன்றங்களை இயக்குவதன் மூலமும் அவற்றின் தீர்ப்புகளை அமல்படுத்துவதன் மூலமும் அரசு நீதியைப் பின்பற்றுவதாகக் கூறலாம்.
# நீதி

## வரலாறு

நீதி பற்றிய புரிதலை தெரிவிக்க பல்வேறு தத்துவ மற்றும் தார்மீக கோட்பாடுகள் முன்வைக்கப்பட்டுள்ளன.  
பழங்கால கிரேக்க தத்துவஞானிகளான பிளாட்டோவின் குடியரசு (நூல்) மற்றும் அரிசுட்டாட்டில், அவரது *நிகோமாசியன் எதிக்ஸ்* அண்ட் *பாலிடிக்ஸ்* ஆகியவற்றில் நீதியின் ஆரம்பக் கோட்பாடுகள் குறித்து குறிப்பிட்டுள்ளனர்.  
மத விளக்கங்களின் கீழ் நீதி என்பது, தெய்வீக கட்டளைக் கோட்பாட்டின் கீழ் தொகுக்கப்படலாம், இதில் நீதி என்பது கடவுளிடமிருந்து வருவதாக நம்பப்டுகிறது.
# நீதி

## ஆரம்பகால கிரேக்கர்கள்

பிளேட்டோவின் கூற்றுப்படி நீதி என்பது, சமநிலை மற்றும் நல்லிணக்கத்தைப் பற்றியதாகும். இது ஒரு தனிநபர் அல்லது ஒரு சமூகத்தில் உள்ள முரண்பாடான அம்சங்களுக்கு இடையிலான சரியான உறவைப் பிரதிபலிக்கிறது. ஒவ்வொருவரும் அவர்களுக்குப் பொறுப்பான அல்லது அவர்களுக்குச் சொந்தமானதைச் செய்வது என்று நீதியை வரையறுக்கிறார். வேறு வார்த்தைகளில் கூறுவதானால், ஒரு நியாயமான நபர் சமூகத்திற்கு அவர்களின் தனித்துவமான திறன்களுக்கு ஏற்ப பங்களிப்பவர் மற்றும் அவர்களின் பங்களிப்பின் வெகுமதிகளைப் பெறுகிறார். அவர்கள் சரியான இடத்தில் இருக்கிறார்கள், எப்போதும் தங்களால் முடிந்ததைச் செய்ய முயற்சி செய்கிறார்கள், மேலும் அவர்கள் பெறுவதை நியாயமான மற்றும் சமமான முறையில் திருப்பிச் செலுத்துகிறார்கள். இந்தக் கருத்து தனிப்பட்ட மட்டத்திலும் நிறுவன மற்றும் சமூக மட்டங்களிலும் பொருந்தும்.
# நீதி

## இயற்கை சட்டம்

மற்றும் ஒரு கண்கள் கட்டப்பட்டிருப்பது )]]
நீதி என்பது இயற்கைச் சட்டத்தின் ஒரு பகுதி ஆகும் (எ.கா. ஜான் லாக் ) மனிதனின் இயல்பிலேயே நீதி உள்ளது.
# பெர்கின் மறுசீரமைப்பு வினை

**பெர்கின் மறுசீரமைப்பு** வினை (Perkin rearrangement) என்பது கரிம வேதியியலில், நிகழும் ஒரு மறு சீரமைப்பு வினையைக் குறிக்கும். கூமாரின்-பென்சோபியூரான் வளையச் சுருக்க வினை என்ற பெயராலும் இவ்வினை அறியப்படுகிறது.  
இவ்வினையில் ஓர் ஐதராக்சைடின் முன்னிலையில் 2-ஆலோ கூமாரின் சேர்மம் ஒரு வளையச் சுருக்கத்திற்கு உட்பட்டு பென்சோபியூரானை உருவாக்குகிறது.. இப்பெயர் வினை வில்லியம் என்றி பெர்கினை அங்கீகரிக்கிறது,. இவர் அதை முதன்முதலில் 1870 ஆம் ஆண்டில் அறிவித்தார். பெர்கின் மறுசீரமைப்பு' வினையின் பொறிமுறைக்கு பல முன்மொழிவுகள் செய்யப்பட்டுள்ளன, இவை அனைத்தும் கார்பாக்சிலேட்டு மற்றும் பினோலேட்டைக் கொடுக்க லாக்டோனின் ஆரம்ப திறப்பை உள்ளடக்கியவையாகும்.  
:
# எம். சஞ்சய் குமார்

**எம். சஞ்சய் குமார்** (*M. Sanjay Kumar*)(பிறப்பு 06 சூலை 1962 ) தெலங்காணா மாநிலத்தில் உள்ள இந்திய அரசியல்வாதி ஆவார். இவர் தற்போது ஜக்தியால் மாவட்டத்தின் ஜக்தியால் தொகுதியிலிருந்து இரண்டாவது முறையாகச் சட்டமன்ற உறுப்பினராகத் தேர்ந்தெடுக்கப்பட்டுள்ளார்.  
2023 தெலுங்கானா சட்டமன்றத் தேர்தலில் குமார் பாரத் இராடிர சமிதி கட்சி வேட்பாளராக போட்டியிட்டு ஜக்தியால் தொகுதியில் காங்கிரசின் டி. ஜீவன் ரெட்டியை 15,822 வாக்குகள் வித்தியாசத்தில் தோற்கடித்தார்.  
குமார் ஒரு கண் மருத்துவர் ஆவார்.
# கதிரவமறைப்பு, ஏப்ரல் 11, 2070

முழு கதிரவமறைப்பு (total solar eclipse) 2070, ஏப்பிரல் 11அன்று நிகழும். பூமிக்கும் சூரியனுக்கும் இடையில் சந்திரன் செல்லும் போது கதிரவமறைப்பு ஏற்படுகிறது, இதனால் புவியில் உள்ள ஒரு பார்வையாளருக்கு சூரியன் முழுமையாகவோ அல்லது பகுதியாகவோ மறைக்கப்படுகிறது. நிலாவின் தோற்ற விட்டம் சூரியனை விட பெரியதாக இருக்கும்போது முழு கதிரவமறைப்பு ஏற்படுகிறது, இது அனைத்து நேரடி சூரிய ஒளியையும் தடுக்கிறது. நாள் முழுதும் இருளாக மாறும். முழுமை புவியின் மேற்பரப்பில் ஒரு குறுகிய தடத்தில் நிகழ்கிறது, பகுதி கதிரவமறைப்பு சுற்றியுள்ள பகுதியில் ஆயிரக்கணக்கான கிலோமீட்டர் அகலத்தில் தெரியும்.
# கதிரவமறைப்பு, ஏப்ரல் 11, 2070

## தொடர்புடைய கதிரவமறைப்புகள்

### கதிரவமறைப்புகள் 2069–2072

இந்தக் கதிரவமறைப்பு ஓர் அரையாண்டுத் தொடரின் பகுதியாகும். ஓர் அரையாண்டுத் தொடரின் கதிரவமறைப்பு ஒவ்வொரு 177 நாட்கள் 4 மணிகளில் நிலா வட்டணையின் மாற்றுக்கணுக்களில் மீள நிகழும்.
| 130 | April 11, 2070  
Total | 135 | October 4, 2070  
Annular |  |
| --- | --- | --- | --- | --- |
| 140 | March 31, 2071  
Annular | 145 | September 23, 2071  
Total |  |
| 150 | March 19, 2072  
Partial | 155 | September 12, 2072  
Total | } |
# கதிரவமறைப்பு, ஏப்ரல் 11, 2070

## தொடர்புடைய கதிரவமறைப்புகள்

### திரைத்தோசு

- முந்தியது: 2059, மே 11, கதிரமறைப்பு
- பின்தொடர்வது: 2081, மார்ச் 10, கதிரவமறைப்பு
# கதிரவமறைப்பு, ஏப்ரல் 11, 2070

## தொடர்புடைய கதிரவமறைப்புகள்

### திசோல்கினெக்சு

- முந்தியது: 2063, பிப்ரவரி 28, கதிரவமறைப்பு
- பின்தொடர்வது: 2077, மே 22, கதிரவமறைப்பு
# கதிரவமறைப்பு, ஏப்ரல் 11, 2070

## தொடர்புடைய கதிரவமறைப்புகள்

### சாரோசு 130

சாரோசு 130 என்பது, ஒவ்வொரு 18 ஆண்டுகள், 11 நாட்களில் மீள நிகழும். இதில் 73 நிகழ்வுகள் அமையும். இந்தத் தொடர் கிபி 1096, ஆகத்து 20 அன்று பகுதி கதிரவமறைப்புடன் தொடங்கியது. 1059, ஆகத்து11 அன்று வலய கதிரவமறைப்புடன் முடிந்தது.  முழு கதிரவமறைப்புகள் 1475 ஏப்பிரல் 5, முதல் 2232, சூலை 18 வரை முழு கதிரவமறைப்புகள் ஏற்பட்டன. இத்தொடரில் வலய கதிரவமறைப்புகள் ஏதும் நிகழவில்லை. இந்தத் தொடர் தனது73 ஆம் நிகழ்வில் பகுதிக் கதிரவமறைப்பாக 2394, அக்தோபர் 25 அன்று முடிவுறும். இதில் மிகநெடிய முழு கதிரவமறைப்பு 6 மணித்துளி, 41 நொடிகளுக்கு 1619, சூலை 11 இல் நிகழும். இத்தொடரின் அனைத்து கதிரவமறைப்புகளும் நிலாவின் இறங்குமுகக் கணுவில் ஏற்படுகிறது.
| 43 | 44 | 45 |
| --- | --- | --- |
| November 30, 1853 | December 12, 1871 | December 22, 1889 |
| January 3, 1908 | January 14, 1926 | January 25, 1944 |
| February 5, 1962 | February 16, 1980 | February 26, 1998 |
| March 9, 2016 | March 20, 2034 | March 30, 2052 |
| April 11, 2070 | April 21, 2088 | May 3, 2106 |
| May 14, 2124 | May 25, 2142 | June 4, 2160 |
| June 16, 2178 | June 26, 2196 | July 8, 2214 |
| July 18, 2232 | July 30, 2250 | August 9, 2268 |
| August 20, 2286 | } |  |
# கதிரவமறைப்பு, ஏப்ரல் 11, 2070

## தொடர்புடைய கதிரவமறைப்புகள்

### இனெக்சு தொடர்

இந்த கதிரவமறைப்பு நெடிய அலைவுநேர இனெக்சு சுழற்சியின் பகுதியாகும். இது மாற்றுக் கணுக்களில் ஒவ்வொரு 358 நிலாமாதங்களிலும் (≈ 10,571.95 நாட்களில் அல்லது 29 ஆண்டுகளுக்கு 20 நாட்கள் குறைவான காலத்தில்) நிகழும்மிவற்றின் தோற்றமும் நெட்டாங்கும் நிலாமாதத்தோடு (புவியண்மை அலைவுநேரத்தோடு)ஒத்தியங்காமையால் ஒழுங்கற்றவையாக அமைகின்றன. மூன்றுசுழற்சிகளின் தொகுப்புநேரம்87 ஆண்டுகளுக்கு 2 மாதங்கள் குறைவான காலமாக(≈ 1,151.02 நிலா மாதங்களாக), அமைவதால், கதிரவமறைப்புகள் ஒத்திருக்கின்றன.  
| </img>  
ஜூலை 20, 1925  
(சரோஸ் 125) | </img>  
ஜூன் 30, 1954  
(சரோஸ் 126) | </img>  
ஜூன் 11, 1983  
(சரோஸ் 127) |
| --- | --- | --- |
| </img>  
மே 20, 2012  
(சரோஸ் 128) | </img>  
ஏப்ரல் 30, 2041  
(சரோஸ் 129) | </img>  
ஏப்ரல் 11, 2070  
(சரோஸ் 130) |
| </img>  
மார்ச் 21, 2099  
(சரோஸ் 131) | } |  |
# கதிரவமறைப்பு, ஏப்ரல் 17, 1996

பகுதி கதிரவமறைப்பு (partial solar eclipse)1996, ஏப்ரல் 17, அன்று ஏற்பட்டது. புவிக்கும் சூரியனுக்கும் இடையில் நிலா செல்லும் போது கதிரவமறைப்பு ஏற்படுகிறது, இதனால், புவியில் உள்ள ஒரு பார்வையாளருக்கு சூரியன் முழுமையாகவோ அல்லது பகுதியாகவோ மறைக்கப்படுகிறது. நிலாவின் நிழலின் மையம் புவியைத் தவறவிடும்போது புவிமுனைப் பகுதிகளில் ஒரு பகுதி கதிரவமறைப்பு ஏற்படுகிறது.
# கதிரவமறைப்பு, ஏப்ரல் 17, 1996

## தொடர்புடைய கதிரவமறைப்புகள்

### 1996 இன் கதிரவமறைப்புகள்

- ஏப்ரல் 4 அன்று முழு நிலாமறைப்பு .
- ஏப்ரல் 17 அன்று ஒரு பகுதி கதிரவமறைப்பு.
- செப்டம்பர் 27 அன்று முழுநிலாமறைப்பு
- அக்டோபர் 12 அன்று ஒரு பகுதி கதிரவமறைப்பு .
# கதிரவமறைப்பு, ஏப்ரல் 17, 1996

## தொடர்புடைய கதிரவமறைப்புகள்

### கதிரவமறைப்புகள் 1993-1996

இந்தக் கதிரவமறைப்பு ஓர் அரையாண்டுத் தொடரின் பகுதியாகும். ஓரரரையாண்டுத் தொடரின் கதிரவமறைப்பு ஒவ்வொரு 177 நாட்கள் 4 மணிகளில் நிலா வட்டணையின் மாற்றுக்கணுக்களில் மீள நிகழும்
| Ascending node |  |  |  |  |  |  |
| --- | --- | --- | --- | --- | --- | --- |
| 118 | 1993 May 21  
Partial | 1.13720 | 123 | 1993 November 13  
Partial | −1.04114 |  |
| 128  
Partial from Bismarck, ND | 1994 May 10  
Annular | 0.40771 | 133  
Totality at Bolivia | 1994 November 3  
Total | −0.35216 |  |
| 138 | 1995 April 29  
Annular | −0.33821 | 143  
Totality at Dundlod, India | 1995 October 24  
Total | 0.35176 |  |
| 148 | 1996 April 17  
Partial | −1.05796 | 153 | 1996 October 12  
Partial | 1.12265 | } |
# கதிரவமறைப்பு, ஏப்ரல் 17, 1996

## மெட்டானிகத் தொடர்

மெட்டானிகத் தொடரில் கதிரவமறைப்புகள் ஒவ்வொரு 19 ஆண்டுகளில் (6939.69 நாட்களில்),மீள நிகழ்கிறது. 5 சுழற்சி கதிரவமறைப்புகள் ஒத்த நாட்காட்டி நாளுக்கு நெருக்கமாக நிகழ்கின்றன. மேலும், இதன் எண்மத் துணைத்தொடர்கள் தொகுப்புநேரத்தில் ஐந்தில் ஒரு பங்காககால்லது ஒவ்வொரு 3.8 ஆண்டுகளில் (1387.94 நாட்களில்) மீள நிகழ்கிறது. இத்தொடரின் அனைத்து கதிரவமறைப்புகளும் நிலாவின் இறங்குமுகக் கணுவில் ஏற்படுகிறது.  
| September 11-12 | June 30-July 1 | April 17-19 | February 4-5 | November 22-23 |
| --- | --- | --- | --- | --- |
| September 12, 1931 | June 30, 1935 | April 19, 1939 | February 4, 1943 | November 23, 1946 |
| September 12, 1950 | June 30, 1954 | April 19, 1958 | February 5, 1962 | November 23, 1965 |
| September 11, 1969 | June 30, 1973 | April 18, 1977 | February 4, 1981 | November 22, 1984 |
| September 11, 1988 | June 30, 1992 | April 17, 1996 | February 5, 2000 | November 23, 2003 |
| September 11, 2007 | July 1, 2011 | } |  |  |
# பாலிபீடேட்சு அசாமென்சிசு

***பாலிபீடேட்சு அசாமென்சிசு*** என்பது ராகோபோரிடே குடும்பத்தில் உள்ள ஒரு வகை தவளை சிற்றினம் ஆகும். இது இந்தியாவின் அசாமில் தேமாஜி மாவட்டத்தில் மட்டுமே காணப்படும் அகணிய உயிரி.
# பாலிபீடேட்சு அசாமென்சிசு

## விளக்கம்

இது நடுத்தர அளவிலான தவளை (நீளம் 45 மிமீ) ஆகும். தலையானது அகலத்தைவிட நீளமானது. மூக்கு நீளமானது, கீழ் தாடைக்கு அப்பால் நீண்டுள்ளது. கண் விட்டத்தை விட நீளமான மூக்கினைக் கொண்டது. நாக்கு மிதமானது, அடர்த்தியானது, ஆழமாக பிளவுபட்டது. முன்கைகள் மிதமானவை. விரல்கள் நீண்டு, வலைப் பிணைப்பு இல்லாமல் இருக்கும். நன்கு வளர்ந்த வட்டுகளுடன் விரல் நுனிகள் காணப்படும். பின்னங்கால்கள் நீளமானது. தொடை எலும்பு கணுக்காலுள்ளெலும்பினைப் போன்று நீளமானது. கால்விரல்களில் மூன்றில் இரண்டு பங்கு வலையமைப்பு கொண்டது. முதுகு மென்மையானது.
# சோனியா கோகானி

**சோனியா கிரிதர் கோகானி** (பிறப்பு 26 பிப்ரவரி 1961) ஓர் இந்திய நீதிபதி. இவர் குசராத் உயர்நீதிமன்றத்தின் மேனாள் தலைமை நீதிபதி ஆவார். இதற்கு முன்பு குசராத் உயர் நீதிமன்றத்தின் தற்காலிக தலைமை நீதிபதியாகவும், நீதிபதியாகவும் பணியாற்றியுள்ளார்.
# சோனியா கோகானி

## வாழ்க்கை

நீதிபதி சோனியா கோகானி 26 பிப்ரவரி 1961 அன்று குசராத்து, ஜாம்நகரில் பிறந்தார். நுண்ணுயிரியலில் இளம் அறிவியல் பயின்றார். பின்னர், இளங்கலைச் சட்டம் மற்றும் முதுகலைச் சட்டம் பயின்றார்.  
ஜாம்நகரில் உள்ள கேபி சா சட்டக் கல்லூரியில் பகுதி நேர விரிவுரையாளராகப் பணியாற்றினார்.  
10 சூலை, 1995 இல் அகமதாபாத்தின் குற்றவியல் அமர்வு நீதிமன்றத்தின் நீதிபதியாகப் பணியில் சேர்ந்தார். 2003 முதல் 2008 வரை குசராத்தின் பயங்கரவாத எதிர்ப்பு சட்டத்தின் கீழ் சிறப்பு நீதிமன்றத்தின் நீதிபதியாக பணியாற்றினார். நடுவண் புலனாய்வுச் செயலக சிறப்பு நீதிமன்ற நீதிபதியாகவும் பணியாற்றினார்.  
2008 இல், குசராத் உயர் நீதிமன்றத்தின் ஆட்சேர்ப்புத் துறைக்கான பதிவாளராக நியமிக்கப்பட்டார்.பின்னர் தகவல் தொழில்நுட்பம் மற்றும் உள்கட்டமைப்பு துறையின் பதிவாளராக ஒன்றரை ஆண்டுகள் பணியாற்றினார். குசராத் மாநில நீதித்துறை அகாதமியிலும் கற்பித்தார். 17 பிப்ரவரி 2011 அன்று குசராத் உயர் நீதிமன்றத்தின் கூடுதல் நீதிபதியாக நியமிக்கப்பட்டார் மற்றும் 28 சனவரி 2013 அன்று நிரந்தர நீதிபதியாக நியமிக்கப்பட்டார் 13 பிப்ரவரி 2023 அன்று குசராத் உயர் நீதிமன்றத்தின் செயல் தலைமை நீதிபதியாக நியமிக்கப்பட்டார். 16 பிப்ரவரி 2023 அன்று குசராத் உயர் நீதிமன்றத்தின் தலைமை நீதிபதியாக நியமிக்கப்பட்டார்.
# சையோர்னிசு

***சையோர்னிசு*** (*Cyornis*) என்பது பழைய உலக ஈப்பிடிப்பான் குடும்பமான மியூசிகாபிடேயில் உள்ள பறவைகளின் பேரினமாகும். இவற்றில் பெரும்பாலானவை தென்கிழக்கு ஆசியாவைப் பூர்வீகமாகக் கொண்டவை.
# சையோர்னிசு

## வகைப்பாட்டியல்

1843ஆம் ஆண்டில் இங்கிலாந்து விலங்கியல் நிபுணர் எட்வர்ட் பிளைத் என்பவரால் *சையோர்னிசு* பேரினம் அறிமுகப்படுத்தப்பட்டது. இவர் இப்பேரினத்தில் மூன்று சிற்றினங்களைப் பட்டியலிட்டார். ஆனால் மாதிரி இனம் எது எனக் குறிப்பிடப்படவில்லை. மாதிரி இனம் பின்னர் 1855-ல் ஜார்ஜ் கிரே என்பவரால் *போனிகுரா ரூபெகுலோயிட்சு* (நீலத் தொண்டை நீல ஈப்பிடிப்பான்) விகோர்சு, 1831, நியமிக்கப்பட்டது. பேரினப் பெயர் பண்டைய கிரேக்க *குவானோசு* அதாவது "அடர்-நீலம்" மற்றும் "பறவை" என்று பொருள்படும் *ஆர்னிசு* ஆகியவற்றை இணைத்துப் பொருள்படும் வகையில் உள்ளது.
# சையோர்னிசு

## சிற்றினங்கள்

இந்த பேரினத்தில் பின்வரும் 32 சிற்றினங்கள் உள்ளன:  
- வெளிர் நீல ஈப்பிடிப்பான் (*சைனோரிசு யூனிகலர்* )
- சீனா நீல ஈப்பிடிப்பான் (*சைனோரிசு கிளௌசிகோமன்சு*) சில சமயங்களில் *சைனோரிசு ரூபெகுலோயிட்சின்* துணையினமாகக் கருதப்படுகிறது
- நீலத் தொண்டை நீல ஈப்பிடிப்பான் (*சைனோரிசு ரூபெகுலோயிட்சு*)
- கைனன் நீல ஈப்பிடிப்பான் (*சைனோரிசு கைனானசு*)
- போர்னிய நீல ஈப்பிடிப்பான் (*சைனோரிசு சூப்பர் பஸ்* )
- மலேசிய நீல ஈப்பிடிப்பான் (*சைனோரிசு டர்கோசஸ்* )
- பலவான் நீல ஈப்பிடிப்பான் (*சைனோரிசு லெம்ப்ரியரி* )
- சுந்தா நீல ஈப்பிடிப்பான் (*சைனோரிசு கேருலடஸ்* )
- நீல மார்பு ஈப்பிடிப்பான் (*சைனோரிசு ஹெரியோட்டி* )
- செம்பழுப்பு மார்பு நீல ஈப்பிடிப்பான் (*சைனோரிசு கேமரினென்சிசு*) - *சை. கெரியோட்டியிலி*ருந்து பிரிக்கப்பட்டது
- பிலிப்பீன்சு வன ஈப்பிடிப்பான் (*சைனோரிசு ரூபிகாடா* )
- சுலு வன ஈப்பிடிப்பான் (*சைனோரிசு ஓகுலரிசு*) சில சமயங்களில் *சைனோரிசு ரூபிகாடாவின்* துணையினமாகக் கருதப்படுகிறது துணையினமாகக் கருதப்படுகிறது.
- மீரட்டசு நீல ஈப்பிடிப்பான் (*சைனோரிசு கடயாங்கென்சிசு*) - 2021-ல் விவரிக்கப்பட்டது
- வெளிர் கண்ண நீல ஈப்பிடிப்பான் (*சைனோரிசு போலியோஜெனிசு*)
- செம்பழுப்பு-மார்பு வன ஈப்பிடிப்பான் (*சைனோரிசு ஒலிவேசியசு*)
- பாங்காய் வன ஈப்பிடிப்பான் (*சைனோரிசு பெலிங்கென்சிசு*)
- சுலா வன ஈப்பிடிப்பான் (*சைனோரிசு கொலோனசு*)
- உருக்க்சு நீல ஈப்பிடிப்பான் (*சைனோரிசு ரூக்கி*)  
மேலே உள்ளவற்றில் ஏழு சிற்றினங்கள், அவற்றின் ஆங்கிலப் பெயர்களில் "வன ஈப்பிடிப்பான்" என்பதுடன், முன்பு *ரைனோமியாசு* பேரினத்தில் வைக்கப்பட்டன. ஆனால் 2010ஆம் ஆண்டு மூலக்கூறு தொகுதி வரலாற்று ஆய்வின் முடிவுகளின் அடிப்படையில் *சையோர்னிசுக்கு* மாற்றப்பட்டன. *வாரில்லா* பேரினத்தில் "வன ஈப்பிடிப்பான்கள்" உள்ளன.
# பனசங்கரி அம்மா கோயில்

**பனசங்கரி தேவி கோயில்** (அல்லது **பனசங்கரி கோயில்** ) என்பது இந்தியாவின் கர்நாடக மாநிலத்தின் பாகல்கோட் மாவட்டத்தில் பாதமிக்கு அருகிலுள்ள சோளச்சகுட்டாவில் அமைந்துள்ள ஒரு இந்து கோயிலாகும் . *திலகாரண்ய* வனப்பகுதியில் அமைந்துள்ளதால் இக்கோயில் 'சாகம்பரி' 'பனசங்கரி *அல்லது* வனசங்கரி' என்று அழைக்கப்படுகிறது. கோயிலில் உள்ள தெய்வம் சாகம்பரி என்றும் அழைக்கப்படுகிறார் . இவர் பார்வதி தேவியின் அவதாரம் எனக் கருதப்படுகிறார்.  
இந்தக் கோயிலுக்கு கர்நாடகத்திலிருந்தும் அண்டை மாநிலமான மகாராட்டிரத்தில் இருந்தும் பக்தர்கள் வருகின்றனர். இதன் அசல் கோயில் ஏழாம் நூற்றாண்டின் பாதாமி சாளுக்கிய மன்னர்களால் கட்டப்பட்டது. அவர்கள் பனசங்கரி தேவியை தங்கள் குலதெய்வமாக வழிபட்டனர். *பனசங்கரி ஜாத்ரே* என்றழைக்கப்படும் திருவிழா ஆண்டுதோறும் சனவரி அல்லது பிப்ரவரி மாதங்களில் நடக்கிறது. திருவிழாவின்போது அம்மனின் தேரோட்டம் நடத்தப்படுகிறது. விழாவின் ஒரு பகுதியாக பண்பாட்டு நிகழ்ச்சிகள், தெப்போற்சவம் போன்றவை நடத்தப்படுகின்றன. பனசங்காரி என்பது மா ஷகம்பரி தேவியின் ஒரு வடிவமாகும் எனப்படுகிறது. இதன் உண்மையான, முதன்மையான, பழமையான கோயில் உத்தரபிரதேசத்தில் உள்ள சகாரன்பூர் மாவட்டத்தில் அமைந்துள்ளது. அது சக்திபீட ஷாகம்பரி தேவி என்றும் அழைக்கப்படுகிறது. அன்னையுடன் வீமன், பிரமாரி, சகதாட்சி, பிள்ளையார் ஆகிய சிலைகள் உள்ளன.
# பனசங்கரி அம்மா கோயில்

## சொற்பிறப்பியலும் பிற பெயர்களும்

பனசங்கரி அல்லது வனசங்கரி என்பது இரண்டு சமசுகிருத சொற்களான *வன* ("காடு") மற்றும் *சங்கரி* (" சிவனின் மனைவி, பார்வதி ") ஆகியவற்றின் சேர்க்கையாகும். திலகாரண்ய வனப்பகுதியில் அமைந்துள்ளதால் இக்கோயில் வனசங்கரி என்று அழைக்கப்படுகிறது. *வன-* என்ற சமசுகிருத சொல் கன்னடத்துக்கு வந்தபோது *பன*- என்று மாற்றமடைந்ததுள்ளதைப் பிரதிபலிக்கிறது. இந்த தெய்வத்தின் மற்றொரு பிரபலமான பெயர் சாகம்பரி, அதாவது "காய்கறி தெய்வம்". இது ஷாகா மற்றும் அம்பாரி என்ற இரு சொற்களின் சேர்க்கையால் உருவானது. சமசுகிருதத்தில், ஷாகா என்றால் காய்கறிகள் அல்லது சைவ உணவு மற்றும் அம்பாரி என்றால் "பசித்தவர்கள் உடுத்தி அல்லது தாங்குமிடம்" என்று பொருளாகும். மேலும் விரிவுபடுத்தினால், "ஷாகம்பரி" என்பது ப்ரி என்ற வேருடன் சேர்ந்த ஷகம் என்பதிலிருந்து வந்தது (ஷாகா = காய்கறிகள் அல்லது உணவு மற்றும் ப்ரி = ஊட்டுவதற்கு).  
உள்ளூர் மக்கள் இத்தெய்வத்தை *பாலவ்வா*, *பனடவ்வா*, *சுங்கவ்வா*, *சிரவந்தி*, *சௌதம்மா*, *வனதுர்கை* என்றும் அழைக்கின்றனர் . பனசங்கரி போர்த்தெய்வமான துர்க்கையின் ஆறாவது அவதாரம் என்று கூறப்படுகிறது.
# பனசங்கரி அம்மா கோயில்

## வரலாறு

வரலாற்றாசிரியர்கள் இதன் முந்தையக் கோவிலை கி.பி ஏழாம் நூற்றாண்டு - கல்யாணி சாளுக்கியர் காலத்தில் கி.பி 603 இல் முதலாம் ஜகதேகமல்லன் (கல்வெட்டுகளின்படி) தெய்வத்தின் உருவத்தை நிறுவினார். தற்போது உள்ள புதுப்பிக்கப்பட்ட கோயில் 1750 இல் மராத்தியத் தலைவரான பருஷராம் அகலே என்பவரால் கட்டப்பட்டது.  
வைணவ, சைவ, சைண, சாக்த சமய நம்பிக்கைகளுக்கு அரச ஆதரவை வழங்கிய சாளுக்கியர்களின் ஆட்சிக்கு முன்னரே இதன் மூலக் கோயில் இருந்ததாகவும் கூறப்படுகிறது. அவர்கள் பனசங்கரியை சக்தியின் வடிவமாக வழிபட்டனர். முதலாம் ஜகதேகமல்லன் கோயிலில் பல கட்டுமாணங்களைப் புதிதாக சேர்த்து புதுப்பித்ததாக கல்வெட்டுகள் குறிப்பிடுகின்றன. கோயிலின் வடக்குப் பகுதியில் அமைந்துள்ள தூணில் உள்ள கி.பி 1019 ஆண்டைய கன்னட மொழியில் உள்ள மற்றொரு கல்வெட்டு, இராட்டிரகூட மன்னன் பீமதேவனின் வீரச் செயல்களை விவரிக்கிறது. கோயிலின் நுழைவாயிலில் விளக்குத் தூண்கள் காணப்படுகின்றன; இவற்றின் கட்டுமானமானது போர்வீரன் கெட்டிமய்யாவால் செய்யபட்டதாக ஒரு கல்வெட்டால் கூறப்படுகிறது.
# பனசங்கரி அம்மா கோயில்

## கட்டமைப்பு

இக்கோயில் முதலில் திராவிடக் கட்டடக்கலை பாணியில் கட்டப்பட்டது. புனரமைக்கப்பட்ட கட்டடம் விஜயநகரக் கட்டிடக்கலை பாணியில் உள்ளது. கோயிலைச் சுற்றி உயரமான மதில் சுவர் அமைக்கப்பட்டுள்ளது. கோயிலின் முக்கிய அமைப்பாக ஒரு *முகமண்டபம்*, *அர்த்த மண்டபம்* ( கருவறைக்கு முன்னால் உள்ள அறை), கருவறை அதன் உச்சியில் விமானம் போன்ற கூறுகளைக் கொண்டுள்ளது. கோயிலின் கருவறையில் பனசங்கரி தேவியின் சிலை உள்ளது. அச்சிலை கருங்கல்லால் அமைக்கபட்டுள்ளது. சிங்கத்தின் மீது அமர்ந்திருக்கும் அம்மன் ஒரு அரக்கனைத் தன் காலடியில் மிதித்திருப்பது போல் காட்சியளிக்கிறார். தேவி எட்டு கரங்களைக் கொண்டளாகவும், கைகளில் திரிசூலம், உடுக்கை, கபாலம், மணி, வேத சாஸ்திரங்கள், கட்கம்- கேடயம், அரக்கனின் துண்டிக்கப்பட்ட தலை ஆகியவற்றை ஏந்தியவளாகவும் உள்ளார். இத்தெய்வம் சாளுக்கியர்களின் *குலதெய்வம்* ஆகும். பனசங்கரி தெய்வம் தேவாங்க சமூகத்தின் வழிகாட்டி தெய்வமாகும். குறிப்பாக தேவாங்க நெசவாளர் சமூகம், இந்த அம்மனுக்கு மிகவும் மரியாதை செய்கிறது. பனசங்கரி சில தேசஸ்த் பிராமணர்களின் வழிபாட்டு தெய்வமாகவும் உள்ளார்.  
கோயிலின் எதிரில் 360 அடி (109.7 மீ) சதுர வடிவ குளம் உள்ளது. இது ஹரித்ரா தீர்த்தம் என்று உள்ளூரில் அழைக்கப்படுகிறது. இது *அரிசசந்திர தீர்த்தம்* என்ற பெயரின் மருவு ஆகும். குளத்தின் மூன்று பக்கங்களிலும் கல் மண்டபங்கள் சூழ்ந்துள்ளன. குளத்தைச் சுற்றி பிரதட்சணம் அல்லது சுற்றுப்பாதை உள்ளது.  
விளக்கு கோபுரங்கள் ( *தீப ஸ்தம்பங்கள்* ) குளத்தின் மேற்குக் கரையில் கோயிலின் முன்புறத்திலும் கோயிலின் நுழைவாயிலிலும் காணப்படுகின்றன. குளத்தின் கரையில் உள்ள கோபுரம் ஒரு அசாதாரணமான பாதுகாப்பு கோபுரம் ஆகும். இந்த கோபுரம் "இந்து மற்றும் இஸ்லாமிய பாணியின் விஜயநகர கலவையாக உள்ளது". இது வெற்றிக் கோபுரம் என்று அழைக்கப்படுகிறது.  
கோயிலைச் சுற்றியுள்ள காடுகளில் தென்னை, வாழை, வெற்றிலைக் கொடிகள், மரங்கள் போன்றவை உள்ளன. கடுமையான பஞ்சத்தின் போது, அம்மன் மக்கள் உயிர் காக்க காய்கறிகள் மற்றும் உணவுகளை அதன் மூலம் வழங்கியதாகவும், அதனால், அம்மனுக்கு ஷாகம்பரி என்ற பெயர் வழங்கப்பட்டது என்றும் கூறப்படுகிறது.  
திருவிழாவின் போது, கோயிலும், நகரமும் நூற்றுக்கணக்கான வகையான இலைகளாலும், மலர்களாலும் அலங்கரிக்கப்பட்டுகிறது. பந்தாஷ்டமி நாளில் தொடங்கும் கண்காட்சியில், *பல்லேட ஹப்பா* அல்லது காய்கறி உற்சவம் அல்லது திருவிழாவும் நடத்தப்படுகிறது, விழாவின் தொடக்கத்தில் தெய்வத்திற்கு காய்கறிகளால் செய்யப்பட்ட 108 வகையான உணவுப் பொருட்கள் (உள்ளூர் மொழியில் ' *பாசி* ' என்று அழைக்கப்படுகின்றன) படைக்கபடுகின்றன.  
இந்துக் கோயில்களில் சமயக் கொண்டாட்டங்களின் போது, கோயில்களில் வழிபடப்படும் தெய்வச் சிலைகளை, *ரதங்கள்* எனப்படும் பெரிய மரத் தேர்களில் வைத்து பக்தர்களால் தேர்கள் கோலாகலமாக இழுத்துச் செல்லப்படுகின்றன. தேர்கள் பொதுவாக உயரமாகவும், பல டன் எடை கொண்டதாகவும் இருக்கும். திடமான மரத்தால் செய்யப்பட்ட பெரிய சக்கரங்கள் தேரில் பொருத்தப்பட்டுள்ளன. சிறப்பு பயிற்சி பெற்றவர்களால் தேரோட்டம் ஒருங்கிணைக்கபட்டு இழுக்கப்படுகிறது. தேர் ஒரு சிறிய கோயில் அல்லது சிற்றாலயம் போல் காட்சியளிக்கிறது, ஏனெனில் அதில் தெய்வங்கள் உள்ளிட்ட உருவங்கள் நிரந்தரமாக செதுக்கப்பட்டுள்ளன.
# பனசங்கரி அம்மா கோயில்

## இடமும் அணுகலும்

பாதாமியின் தெற்கே அமைந்துள்ள பனசங்கரி கோயிலும், பாதாமி நகரமும் இரண்டு மலையிடுக்குகளுக்கு இடையில் உள்ளன. இரண்டு மலையிடுக்குகளும் செங்குத்தான மணற்கல் முகடுகளைக் கொண்டுள்ளன. இங்கு உள்ள மண் பருத்திக்கு ஏற்ற கரிசல் மண் ஆகும்.  
இக்கோயில் பாதாமியில் இருந்து கதக் செல்லும் சாலையில் சுமார் 5 கிமீ (3.1 மைல்) தொலைவில் அமைந்துள்ளது. தென்மேற்கு இரயில்வேயின் கீழுள்ள பாதமி தொடருந்து நிலையம் இதன் அருகிலுள்ள தொடருந்து நிலையமாகும். பாதாமி, கர்நாடகத்தின் அனைத்துப் பகுதிகளுடனும் சாலை வலையமைப்பால் நன்கு இணைக்கப்பட்டுள்ளது. பாதாமி பெங்களூரிலிருந்து 495 கிமீ (307.6 மைல்) தொலைவும், ஹூப்ளியிலிருந்து 125 கிமீ (77.7 மைல்) தொலைவிலும் உள்ளது. அருகிலுள்ள வானூர்தி நிலையம் ஹூப்ளியில் உள்ளது. இந்தக் கோயில் விழாவின் போது நடக்கும் கண்காட்சியில் அனைத்து வகையான ஆபரணங்கள், நகைகள், வாயிற் கதவுகள், ஆடைகள், வளையல்கள், இனிப்புகள் போன்றவை கிடைக்கும். இது 12 நாட்கள் நடைபெறும் திருவிழாவாகும்.
# சோளச்சகுட்டா

**சோளச்சகுட்டா** (*Cholachagudda*) என்பது இந்தியாவின் கர்நாடக மாநிலத்தில் பாகல்கோட் மாவட்டத்தில் (பாதாமி வட்டம்) பாதமிக்கு அருகில் உள்ள ஒரு சிற்றூர் ஆகும். இது கிருஷ்ணா ஆற்றின் துணை ஆறான மலப்பிரபா ஆற்றின் கரையில் உள்ளது. *பனசங்கரி* மற்றும் *வீரபத்ரேசுவரருக்கு* கட்டபட்ட இரண்டு புகழ்பெற்ற இந்து கோயில்கள் இங்கு உள்ளன. இது வெற்றிலை, கிராம்பு-மிளகாய் தோட்டங்களுக்கும், வாழைத் தோப்புகளுக்கும் பெயர் பெற்றது.
# சீத்தல் தேவி

**சீத்தல் தேவி** (*Sheetal Devi* (பிறப்பு: 10 சனவரி 2007) இந்தியாவின் ஜம்மு காஷ்மீர் ஒன்றிய பகுதியில் உள்ள கிஷ்துவார் மாவட்டத்தில் உள்ள லோய்தர் கிராமத்தில் மான் சிங் - சக்தி தேவிக்கு 10 சனவரி 2017ல் பிறந்த போதே ஃபோகோமெலியா என்ற அரிய நோயால் இரு கைகள் இன்றி பிறந்தவர்.கால்களால் வில் வித்தையை பயிற்சி செய்து தேர்ந்தார்.
# சீத்தல் தேவி

## வில் வித்தையில் தங்கப் பதக்கம்

சீனாவின் காங்சூ நகரத்தில் நடைபெற்ற 2022 பாரா ஆசியா விளையாட்டுப் போட்டிகளில் சீத்தல் தேவி, பெண்கள் பிரிவில் வில்வித்தையில் தங்கப் பதக்கம் வென்றார். மேலும் அதே போட்டிகளில் கலப்பு இரட்டையர் பிரிவில் தங்கப் பதக்கம் மற்றும் வெள்ளிப் பதக்கம் வென்றார்.
# செ. யோகராசா

**செ. யோகராசா** (17 திசம்பர் 1949 – 7 திசம்பர் 2023) இலங்கையைச் சேர்ந்த மொழித்துறைப் பேராசிரியரும், தமிழறிஞரும் ஆவார். தமிழ் இலக்கியத்தில் பல நூல்களை எழுதி வெளியிட்டுள்ளார். *கருணையோகன்* என்ற புனைபெயரில் சிறுகதைகளும் கவிதைகளும் எழுதியுள்ளார்.
# செ. யோகராசா

## வாழ்க்கைக் குறிப்பு

யோகராசா 1949 திசம்பர் 17 இல் யாழ்ப்பாண மாவட்டம், வடமராட்சி, கரணவாய் என்னும் ஊரில் செல்லையா, இலட்சுமி ஆகியோருக்குப் பிறந்தார். ஆரம்பக் கல்வியை கரணவாய் வித்தியாலயத்திலும், உயர் கல்வியை நெல்லியடி, மத்திய மகா வித்தியாலயத்திலும் பயின்று, பின்னர் கொழும்புப் பல்கலைக்கழகத்தில் 1971 இல் தமிழில் இளங்கலை சிறப்புப் பட்டத்தையும், 1972 இல் இளமெய்யியல் பட்டமும் பெற்றார். யாழ்ப்பாணப் பல்கலைக்கழகத்தில் 1984 இல் கல்வி திப்புளோமா பட்டத்தையும், 1990 இல் முதுகலைப் பட்டத்தையும், 1999-இல் முனைவர் பட்டத்தையும் பெற்றார்.
# செ. யோகராசா

## தொழில்

1972 முதல் பல்வேறு இடங்களில் அஞ்சலக முகாமையாளராகப் பணியாற்றிய யோகராசா 1976-இல் ஆசிரியப் பணியில் சேர்ந்தார்.
# வங்காள சாட்டைத் தவளை

***பாலிபீடேட்சு டேனியாடசு*** (*Polypedates taeniatus*) என்பது ராகோபோரிடே குடும்பத்தில் உள்ள ஒரு வகை தவளை சிற்றினம் ஆகும். இது வங்காளதேசம் மற்றும் இந்தியாவின் வங்காளப் பகுதியிலும், அசாம் மற்றும் தெற்கு நேபாளத்திலும் காணப்படுகிறது. இது **வங்காள சாட்டைத் தவளை**, **வங்காள சாட்டை மரத் தவளை**, **தேராய் மரத் தவளை** என்றும் அழைக்கப்படுகிறது .  
இந்த சிற்றினத்தின் இயற்கை வாழிடம் வெப்பமண்டல காடுகள் மற்றும் கடல் மட்டத்திற்கு மேல் உயரத்தில் உள்ள புதர்கள் ஆகும். இது மரங்களில் வகை சிற்றினமாகும். முட்டைகள் சிறிய குளங்களுக்கு மேல் உள்ள கிளைகளில் இடப்படுகின்றன. குஞ்சு பொரித்ததும், தலைப்பிரட்டைகள் குளங்களில் உள்ள நீரில் விழுந்து வாழ்க்கைச் சுழற்சியினை நிறைவு செய்கின்றன. இது பொதுவான சிற்றினம் என்ற போதிலும் காடுகளை அழிப்பு இதன் வாழ்விட இழப்பிற்கு அச்சுறுத்தலாக உள்ளது. இது இந்தியாவில் உள்ள ஒராங் தேசிய பூங்காவில் காணப்படுவதாகத் தெரிவிக்கப்பட்டுள்ளது.
# இலங்கை சாட்டைத் தவளை

***பாலிபீடேட்சு குரூசிகர்*** (*Sri Lanka whipping frog*)(பொதுவாக **இலங்கை சாட்டைத் தவளை** அல்லது **கண்ணாடி மரத் தவளை** என அழைக்கப்படுகிறது) என்பது இலங்கையில் மட்டும் காணப்படும் அகணிய உயிரி. இது இராகோபோரிடே குடும்பத்தில் உள்ள ஒரு தவளை சிற்றினம் ஆகும்.  
இதன் இயற்கை வாழிடங்கள் மிதவெப்பமண்டல அல்லது வெப்பமண்டல வறண்ட காடுகள், துணை வெப்பமண்டல அல்லது வெப்பமண்டல ஈரமான தாழ் நிலக் காடுகள், மிதவெப்பமண்டல அல்லது வெப்பமண்டல ஈரமான மலைக் காடுகள், நன்னீர் சதுப்புநிலங்கள், மேய்ச்சல் நிலங்கள், தோட்டங்கள், கிராமப்புற தோட்டங்கள், நகர்ப்புற பகுதிகள், பெரிதும் அழிவிற்குள்ளான காடுகள் மற்றும் குளங்கள் ஆகும்.
# பழுப்பு புள்ளி வங்காள மரத் தவளை

***பாலிபீடேட்சு பெங்காலென்சிசு** (Polypedates bengalensis)*, **பழுப்பு புள்ளி வங்காள மரத் தவளை**, இராகோபோரிடே குடும்பத்தில் உள்ள ஒரு தவளை சிற்றினம் ஆகும். இது இந்தியாவின் மேற்கு வங்காளத்தில் மட்டுமே காணப்படும் அகணிய உயிரி.
# பழுப்பு புள்ளி வங்காள மரத் தவளை

## சொற்பிறப்பியல்

*பெங்கலென்சிசு* என்ற குறிப்பிட்ட சிற்றினப் பெயர், இந்தியாவின் மேற்கு வங்க மாநிலத்தில் அமைந்துள்ள சிற்றின வகை வட்டாரத்தைக் குறிக்கிறது.
# பழுப்பு புள்ளி வங்காள மரத் தவளை

## பரவல்

கிழக்கு இந்தியாவைப் பூர்வீகமாகக் கொண்ட இந்தச் சிற்றினம், மேற்கு வங்காளத்தில் உள்ள கோர்டனாஹலா, தெற்கு 24 பர்கனா மற்றும் படு, வடக்கு 24 பர்கானா ஆகிய பகுதிகளில் முதலில் விவரிக்கப்பட்டது. இதன் பின்னர் இது இந்தியாவின் ஒடிசாவிலும் பதிவாகியுள்ளது.
# பழுப்பு புள்ளி வங்காள மரத் தவளை

## விளக்கம்

இத்தவளை நடுத்தர அளவிலானது. ஆண் தவளை 4.8-5.4 செ.மீ. நீளமும், பெண் தவளை 7.2 செ.மீ. நீளமும் உடையது. இது மஞ்சள்-பழுப்பு முதல் பச்சை-பழுப்பு நிறத்திலிருக்கும். இதன் உடல் ஆறு முதல் ஒன்பது அடர் பழுப்பு நிறப் புள்ளிகளைக் கொண்டுள்ளது. விரலிடைச் சவ்வு காணப்படுவதில்லை. முன்கையில் தோல் மடிப்பு இல்லை. ஆண் தவளை ஓரிணை குரல் பைகளைக் கொண்டுள்ளன.
# அருந்ததி பாண்டவனே

**அருந்ததி பாண்டவனே** (*Arundhati Pantawane*) இந்தியப் பெண் இறகுப்பந்தாட்ட வீராங்கனையாவார். 1989 ஆம் ஆண்டு செப்டம்பர் மாதம் 2 ஆம் தேதியன்று இவர் பிறந்தார். ஒற்றையர் போட்டிகளில் இந்தியாவின் சார்பாக அருந்ததி விளையாடுகிறார். 2010 ஆம் ஆண்டு நடைபெற்ற ஆசிய விளையாட்டுப் போட்டியின் மகளிர் அணி நிகழ்வில் இந்தியாவைப் பிரதிநிதித்துவப்படுத்தினார். 2011 ஆம் ஆண்டு நடைபெற்ற தேசிய விளையாட்டுப் போட்டிகளில் தங்கப் பதக்கத்தை வென்றார், மேலும் 75ஆவது மூத்த தேசிய இறகுப்பந்து வெற்றியாளர் போட்டியில் இரண்டாம் இடத்தைப் பிடித்தார்.
# அருந்ததி பாண்டவனே

## வெற்றிகள்

### தனிப்பட்டவை

| 1 | 2012 | பகுரைன் பன்னாட்டு போட்டி | தன்வி லாடு | 20–22, 21–12, 21–19 | } |
| --- | --- | --- | --- | --- | --- |
# அருந்ததி பாண்டவனே

## வெற்றிகள்

### தனிப்பட்ட இரண்டாமிடம்

| 1 | 2011 | எசுதோனிய பன்னாட்டுப் போட்டி | மிச்செல் சான் கிட் யிங்கு | 16–21, 19–21 |  |
| --- | --- | --- | --- | --- | --- |
| 2 | 2011 | செக் பன்னாட்டுப் போட்டி | கிறிசுடினா காவ்ன்கோல்டு | 10–21, 18–21 | } |
# அருந்ததி பாண்டவனே

## குடும்பம்

2016 ஆம் ஆண்டு சனவரி மாதத்தில் அருந்ததி கோழிக்கோடு இறகுப்பந்து வீரர் அருண் விசுணுவை மணந்தார். இந்த தம்பதிக்கு அதர்வ் அருண் விசுணு என்ற மகன் உள்ளார்.
# விளக்குத் தூண்

**விளக்குத் தூண், விளக்கு கோபுரம்** அல்லது **தீப ஸ்தம்பம்** (*Deep Jyoti Stambh* or *Deepa Stambha* ) என்பது இந்துக் கோவில்களில் பொதுவாகக் காணப்படும் கட்டிடக்கலை கட்டமைப்பின் ஒரு தனித்துவமான பகுதியாகும். தீப ஸ்தம்பம் என்ற பெயரில் குறிப்பிடும், *தீபம்* என்றால் " அகல் விளக்கு " *ஜோதி* என்றால் " ஒளி ", *ஸ்தம்ப* என்றால் "கம்பம்" அல்லது "தூண்" என்பதாகும். இத்தகைய தூண்கள் கோவில் வளாகத்திற்கு வெளியே அமைக்கப்பட்டிருக்கும். சிறப்பு நாட்களில் அந்தத் தூண்கள் விளக்குகளால் ஒளிரவைக்கப்படும். கோவாவின் போண்டாவில் உள்ள மகால்சா கோயில், கோவாவின் சாந்த துர்கை கோயில், உஜ்ஜயினில் உள்ள ஹர்சித்தி கோயில், தேவாசில் உள்ள தேகாரி கோயில், ஜேஜுரியில் உள்ள கண்டோபா கோயில், மங்கேசி கோயில் போன்றவை இந்தியாவில் உள்ள சில புகழ்பெற்ற மற்றும் தனித்துவமான விளக்குத் தூண்கள் காணப்படும் கோயில்களாகும். மங்கேஷி, சௌந்தட்டியின் எல்லம்மா ரேணுகா கோயில், குல்பர்காவின் சரண பாசவேஸ்வரர் கோயில், கர்நாடகத்தின் பாதாமிக்கு அருகில் உள்ள பனசங்கரி அம்மா கோயில் போன்ற சிலவற்றையும் குறிப்பிடலாம்.
# உதய் பவார்

**உதய் பவார்** (*Uday Pawar*) இந்தியாவைச் சேர்ந்த இறகுப்பந்தாட்ட வீரராவார். நான்கு முறை தேசிய இரட்டையர் போட்டி வெற்றியாளர் பட்டம் வென்றுள்ளார். 1982 ஆம் ஆண்டு நடைபெற்ற ஆசிய விளையாட்டுப் போட்டிகளில் ஆண்கள் குழு இறகுப்பந்தாட்டப் போட்டி நிகழ்வில் வெண்கலப் பதக்கம் வென்றார். மேலும் 1986 ஆம் ஆண்டு நடைபெற்ற ஆசிய விளையாட்டுப் போட்டிகளிலும் ஆண்கள் குழு நிகழ்வில் மீண்டும் வெண்கலப் பதக்கம் வென்றார். தற்பொழுது ஒரு பயிற்சியாளராக இருந்து வருகிறார்.
# ஆன்ட்ரோசுடோமசு

***ஆன்ட்ரோசுடோமசு*** (*Antrostomus*) என்பது *கேப்ரிமுல்கசு* பேரினத்தில் முன்னர் சேர்க்கப்பட்ட பக்கிகளின் ஒரு பேரினமாகும். நீளமான கூரான இறக்கைகள், குட்டையான கால்கள் மற்றும் குட்டையான அலகுகளைக் கொண்ட நடுத்தர அளவிலான இரவாடுதல் வகைப் பறவைகள் இவை.  
*ஆன்ட்ரோசுடோமசு* பக்கிகள் புதிய உலகில் காணப்படுகின்றன. மற்ற பக்கிகளைப் போலவே அவை பொதுவாகத் தரையில் கூடு கட்டுகின்றன. இவை பெரும்பாலும் மாலை மற்றும் அதிகாலை அல்லது இரவில் சுறுசுறுப்பாக இருக்கும். மேலும் அந்துப்பூச்சிகள் மற்றும் பிற பெரிய பறக்கும் பூச்சிகளை உண்ணுகின்றன. பெரும்பாலானவை சிறிய பாதங்களைக் கொண்டவை. மேலும் இவற்றின் மென்மையான இறகுகள் பட்டை அல்லது இலைகளைப் போன்று இருக்கும். இவை ஒப்பீட்டளவில் நீண்ட அலகுகள் மற்றும் மேலகு மென்முடிகளைக் கொண்டவை. மித வெப்பமண்டல சிற்றினங்கள் வலசை செல்கின்றன.  
முன்பு இதன் சிற்றினங்கள் *கேப்ரிமுல்கசு* பேரினத்தில் வைக்கப்பட்டன. ஆனால் 2010-ல் வெளியிடப்பட்ட மூலக்கூறு தொகுதி வரலாற்று ஆய்வின் முடிவுகளின் அடிப்படையில் தோற்றுவிக்கப்பட்ட *ஆன்ட்ரோசுடோமசு* பேரினத்திற்கு மாற்றப்பட்டன. *ஆன்ட்ரோசுடமசு* பேரினமானது 1838ஆம் ஆண்டில் பிரான்சு இயற்கையியலாளர் சார்லசு போனபார்ட்டால் சக்-*ஆன்ட்ரோசுடோமசு கரோலினென்சிசு* மாதிரி இனமாக அறிவிக்கப்பட்டது. இதன் பொதுவான பெயர் பண்டைய கிரேக்க *ஆன்ட்ரான்* அதாவது "குகை" மற்றும் *இசுடோமா* அதாவது "வாய்" ஆகியவற்றை ஒருங்கிணைத்து இடப்பட்டது.
# ஆன்ட்ரோசுடோமசு

## சிற்றினங்கள்

இந்த பேரினத்தில் 12 சிற்றினங்கள் உள்ளன:  
- சக்-வில்-பக்கி *ஆன்ட்ரோசுடோமசு* *கரோலினென்சிசு*
- செம்பழுப்பு பக்கி, *ஆன்ட்ரோசுடோமசு* *ரூபசு*
- கியூபா பக்கி, *ஆன்ட்ரோசுடோமசு* *கியூபனென்சிசு*
- இசுபானியோலன் பக்கி, *ஆன்ட்ரோசுடோமசு* *எக்மானி*
- கபில கழுத்துப்பட்டை பக்கி, *ஆன்ட்ரோசுடோமசு* *சால்வினி*
- யுகடன் பக்கி, *ஆன்ட்ரோசுடோமசு* *பேடியசு*
- பழுப்பு கலந்த மஞ்சள் கழுத்துப் பக்கி, *ஆன்ட்ரோசுடோமசு* *ரிக்வேய்*
- கிழக்கு சவுக்குப் பக்கி, *ஆன்ட்ரோசுடோமசு* *வோசிபெரசு*
- மெக்சிகோ சவுக்குப் பக்கி, *ஆன்ட்ரோசுடோமசு* *அரிசோனே*
- புகை பக்கி, *ஆன்ட்ரோசுடோமசு* *சாச்சுராடசு*
- புவேர்ட்டோ ரிக்கன் பக்கி, *ஆன்ட்ரோசுடோமசு* *நோக்டிதெரசு*
- பட்டு வால் பக்கி, *ஆன்ட்ரோசுடோமசு* *செரிகோகாடாடசு*
# இராம் பாபூ

**இராம் பாபூ** (*Ram Baboo*) இந்தியாவைச் சேர்ந்த ஒரு தடகள விளையாட்டு வீரராவார். நடைப்போட்டி விளையாட்டுகளில் இவர் இந்தியாவின் சார்பாக விளையாடி வருகிறார்.
2022 ஆம் ஆண்டு நடைபெற்ற ஆசிய விளையாட்டுப் போட்டியில் 35 கிலோ மீட்டர் பந்தய நடைப் போட்டியில் வெண்கலப் பதக்கம் வென்றார். இப்போட்டியில் மஞ்சு ராணியுடன் இணைந்து ஆசிய விளையாட்டுப் போட்டியில் 35 கி.மீ. ஓட்டப்பந்தய நடை கலப்பு அணி வெண்கலப் பதக்கத்தை வென்றார். தடகளப் பயிற்சியில் இருந்தபோதும், தினசரி கூலித் தொழிலாளியாகவும், உணவு விடுதி பணியாளராகவும் பணிபுரிந்ததால் இவரது சாதனை பரவலான கவனத்தைப் பெற்றது.
# தெக்கு சந்து

**தெக்கு சந்து** (*Tek Chand* ) இந்தியாவைச் சேர்ந்த ஓர் இணை ஒலிம்பிக் விளையாட்டு வீரராவார். குண்டு எறிதல், ஈட்டி எறிதல் போட்டிகளில் இந்தியாவின் சார்பாக இவர் விளையாடுகிறார். அரியானா மாநிலத்தின் ரேவாரி மாவட்டத்தில் பிறந்த இவர், ஒரு சாலை விபத்தினால் மாற்றுத் திறனாளியானார். டோக்கியோவில் 2020 ஆம் ஆண்டு நடைபெற்ற இணை ஒலிம்பிக் விளையாட்டுப் போட்டிகளில் ஆடவர் குண்டு எறிதல் போட்டியின் எப்55 வகை போட்டிப் பிரிவில் இந்தியாவைப் பிரதிநிதித்துவப்படுத்தினார். இப்போட்டியின் தொடக்க விழாவில் தனிமைப்படுத்தப்பட்ட மாரியப்பன் தங்கவேலுக்குப் பதிலாக இந்தியக் குழுவின் கொடி ஏந்துபவராக இவர் நியமிக்கப்பட்டார். 9.04 மீட்டர் தொலைவுக்கு எறிந்தவராக இருந்தாலும் எட்டு போட்டியாளர்கள் கலந்து கொண்ட அப்போட்டியில் இவரால் கடைசி இடத்தையே பிடிக்க முடிந்தது. முதலில் ஆண்களுக்கான எப்54 வகை ஈட்டி எறிதல் போட்டிக்காக இவர் பட்டியலிடப்பட்டார், ஆனால் பின்னர் சேர்க்கப்பட்டார். 2018 ஆம் ஆண்டில் நடைபெற்ற இணை ஆசிய விளையாட்டுப் போட்டிகளில் இவர் வெண்கலப் பதக்கம் வென்றுள்ளார்.
# பிமலேந்து சின்கா ராய்

**பிமலேந்து சின்கா ராய்** (*Bimalendu Sinha Roy*) ஓர் இந்திய ஆசிரியரும், மற்றும் மேற்கு வங்காளத்தைச் சேர்ந்த அகில இந்திய திரிணாமுல் காங்கிரசைச் சேர்ந்த அரசியல்வாதியும் ஆவார். இவர் மேற்கு வங்காள சட்டமன்ற உறுப்பினராக உள்ளார்.
# பிமலேந்து சின்கா ராய்

## சுயசரிதை

1958 இல் பிறந்த இவர், கிருஷ்ணாநகர் அரசுக் கல்லூரியில் ஆங்கிலத்தில் பட்டம் பெற்றார்.  
1985 இல் முரகாச்சா உயர்நிலைப் பள்ளியில் ஆசிரயராகப் பணியில் சேர்ந்த இவர், 2000 ஆம் ஆண்டில் இந்தப் பள்ளியின் தலைமை ஆசிரியரானார். 2016 இல் தனது பணியிலிருந்து ஓய்வு பெற்றார்.  
ராய் 2013 இல் மேற்கு வங்காள அரசிடமிருந்து நல்லாசிரியர் (சிக்சரத்னா) விருதைப் பெற்றவர்.
# மிர் லைக் அலி கான், இரண்டாம் சலார் ஜங்

**மிர் லைக் அலி கான்,** இரண்டாம் **சலார் ஜங்** (இறப்பு 7 ஜூலை 1889) ஐதராபாத் மாநிலத்தின் முன்னாள் பிரதமர் ஆவார் (1884-1887). சாலர் ஜங் குடும்பத்தைச் சேர்ந்தவர். '<nowiki/> *வாகயே-இ மொசாஃபெரட்*<nowiki/> ' என்ற பாரசீக மொழி பயணக்கட்டுரையை எழுதியதற்காகவும் இவர் அறியப்படுகிறார்.
# மிர் லைக் அலி கான், இரண்டாம் சலார் ஜங்

## ஆரம்ப கால வாழ்க்கை

இவர் மிர் துராப் அலி கான், முதலாம் சலார் ஜங்கின் மகனான இவர் நிசாம் கல்லூரியில் கல்வி கற்றார், பின்னர் 1882 இல் இங்கிலாந்தில் ஒரு வருடத்திற்கும் குறைவான காலம் படித்தார். 1883ல் ஐதராபாத் நிசாமிருந்து *சலார் ஜங்* என்ற பட்டத்தைப் பெற்றார்.
# மிர் லைக் அலி கான், இரண்டாம் சலார் ஜங்

## ஐதராபாத்து மாநிலத்தின் பிரதமர்

1884 இல், இருபத்தி இரண்டு வயதில், இரண்டாம் சலார் ஜங் ஐதராபாத்தின் திவானாக நியமிக்கப்பட்டார். இவரது பதவிக் காலத்தில், ஐதராபாத் மாநிலத்தின் அலுவல் மொழியாக இருந்த பாரசீக மொழியை உருதுவுக்கு மாற்ற உத்தரவிட்டார். பதவியில் இருந்த நிசாம் மக்பூப் அலி கானுடன் ஆரம்பத்தில் நெருக்கமாக இருந்த போதிலும், பின்னர் இவர் அவருடைய ஆதரவை இழந்தார். பின்னர், ஏப்ரல் 1887 இல் பிரதமர் பதவியை விட்டு விலகினார்
# மிர் லைக் அலி கான், இரண்டாம் சலார் ஜங்

## பிற்கால வாழ்வு

மே 1887 இல், இரண்டாம் சலார் ஜங் ஐரோப்பாவில் ஒரு சுற்றுப்பயணத்தை மேற்கொண்டார். இந்தப் பயணத்தை தொழிலதிபர் மோரேடன் பிரீவென் நிர்வகித்தார். இவரது பயணத்தின் முடிவில், விக்டோரியா மகாராணியால் இவருக்கு இந்தியப் பேரரசின் நைட் கமாண்டர் என்ற பட்டம் வழங்கப்பட்டது. வெளிநாட்டில் தனது அனுபவங்களை '<nowiki/> *வாகயே-இ மொசாஃபெரட்*<nowiki/> ' என்ற தலைப்பில் பாரசீக மொழியில் பதிவு செய்தார். இந்தப் படைப்பு கடைசி இந்திய-பாரசீக பயணக் குறிப்புகளில் ஒன்றாகும்.
# மிர் லைக் அலி கான், இரண்டாம் சலார் ஜங்

## இறப்பு

இரண்டாம் சலார் ஜங் தனது பயணத்திலிருந்து ஐதராபாத்து திரும்பிய இரண்டு மாதங்களுக்குப் பிறகு, 7 ஜூலை 1889 அன்று கல்லீரல் தொடர்பான நோயால் தனது 27 வயதிலேயே இறந்தார். இவரது மகன், மிர் யூசுப் அலி கான், மூன்றாம் சலார் ஜங் , ஜூன் 4, 1889 இல் பிறந்தார்.
# புளோரோபென்சால்டிகைடு

**புளோரோபென்சால்டிகைடு** (*Fluorobenzaldehyde*) என்பது புளோரினேற்றம் அடைந்த பென்சால்டிகைடின் மூன்று அமைப்பொத்த மாற்றியங்களின் குழுவாகும்.
# புளோரோபென்சால்டிகைடு

## பண்புகள்

மாற்றியங்கள் புளோரின் அணுவின் இருப்பிடத்தில் வேறுபடுகின்றன. ஆனால் இவை ஒரே மூலக்கூற்று வாய்ப்பாட்டால் விவரிக்கப்படுகின்றன.
| பெயர் | *ஆர்த்தோ*-புளோரோபென்சால்டிகைடு | *மெட்டா*-புளோரோபென்சால்டிகைடு | *பாரா*-புளோரோபென்சால்டிகைடு |  |
| --- | --- | --- | --- | --- |
| கட்டமைப்பு |  |  |  |  |
| வேதிப் பெயர் | 2-புளோரோபென்சால்டிகைடு | 3-புளோரோபென்சால்டிகைடு | 4-புளோரோபென்சால்டிகைடு |  |
| மூலக்கூற்று வாய்பாடு | C<sub>7</sub>H<sub>5</sub>FO | C<sub>7</sub>H<sub>5</sub>FO | C<sub>7</sub>H<sub>5</sub>FO |  |
| வாய்ப்பாட்டு எடை | 124.11 கி/மோல் | 124.11 கி/மோல் | 124.11 கி/மோல் |  |
| சிஏஎசு எண் | 446-52-6 | 456-48-4 | 459-57-4 |  |
| ஈசி எண் | 207-171-2 | 207-266-9 | 459-57-4 |  |
| **பண்புகள்** |  |  |  |  |
| உருகுநிலை | -44.5°செல்சியசு | -10°செல்சியசு |  |  |
| கொதிநிலை | 175°செல்சியசு | 173°செல்சியசு | 181°செல்சியசு |  |
| தீப்பற்றும் வெப்பநிலை | 55°செல்சியசு | 56°செல்சியசு | 56°செல்சியசு |  |
| அடர்த்தி | 1.18 கி/செ.மீ<sup>3</sup> | 1.174 கி/செ.மீ<sup>3</sup> | 1.175 கி/செ.மீ<sup>3</sup> | } |
# புளோரோபென்சால்டிகைடு

## தயாரிப்பு

4-புளோரோபென்சால்டிகைடு மாற்றியங்களை 4-குளோரோபென்சால்டிகைடை ஆலசன்-பரிமாற்ற வினைக்கு உட்படுத்துவதன் மூலம் உருவாக்க முடியும்.
# புளோரோபென்சால்டிகைடு

## பயன்கள்

புளோரோபென்சால்டிகைடை ஒரு செயற்கை இடைநிலையாகப் பயன்படுத்தலாம்.
# நாச்சிப்பட்டி

**நாச்சிப்பட்டி** (*Nachipatti*) என்பது தமிழ்நாட்டின் நாமக்கல் மாவட்டம் இராசிபுரம் வட்டம், வெண்ணந்தூர் ஊராட்சி ஒன்றியத்தில் உள்ள ஒரு கிராம் ஆகும்.
# நாச்சிப்பட்டி

## மக்கள்தொகை

- 2011ஆம் ஆண்டு இந்திய மக்கள்தொகை கணக்கெடுப்பின் படி நாச்சிப்பட்டியில் 126 ஆண்கள் 117 பெண்கள் என மொத்தம் 243 பேர் வசித்தனர்.
# பவித்திரம்

**பவித்திரம்** (*Pavithiram*) என்பது தமிழ்நாட்டின் நாமக்கல் மாவட்டத்தின் சேந்தமங்கலம் வட்டத்தில் உள்ள ஒரு கிராமம் ஆகும். இது வரகூரிலிருந்து 1.5 கி.மீ. தூரத்திலும் எருமைப்பட்டியிலிருந்து 8 கி.மீ. தொலைவிலும் தாத்தையங்கார்ப்பேட்டையிலிருந்து 9 கி.மீ. தொலைவிலும் உள்ளது.
# பவித்திரம்

## மக்கள்தொகை

2011ஆம் ஆண்டு மேற்கொள்ளப்பட்ட இந்திய மக்கள்தொகை கணக்கெடுப்பு நிலவரப்படி, இந்த கிராமத்தில் 915 பேர் 271 குடும்பங்களாக வசித்தனர்.  
எழுத்தறிவு விகிதம் 64.7%; 72.97% ஆண்களும் 56.9% பெண்களும் கல்வியறிவு பெற்றிருந்தனர்.
# பவித்திரம்

## அரசியல்

ஐந்து ஆண்டுகளுக்கு ஒருமுறை கிராமத் தலைவர் தேர்தல் மூலம் தேர்ந்தெடுக்கப்படுகிறார்.
# 4-குளோரோபென்சால்டிகைடு

**4-குளோரோபென்சால்டிகைடு** (*4-Chlorobenzaldehyde*) என்பது C<sub>7</sub>H<sub>5</sub>ClO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 4-குளோரோபென்சைல் ஆல்ககாலை ஆக்சிசனேற்றம் செய்து 4-குளோரோபென்சால்டிகைடை உற்பத்தி செய்யலாம். இதை மேலும் ஆக்சிசனேற்றம் செய்தால் 4-குளோரோபென்சாயிக் அமிலமாக மாற்றலாம். இது மலோனோ நைட்ரைலுடன் வினைபுரிந்து 4-குளோரோபென்சைலிடினைல்மலோனோ நைட்ரைலை உருவாக்கும். 4-குளோரோபென்சால்டிகைடு பென்சைலமீனுடன் வினைபுரிந்து என்-(4-குளோரோபென்சிலிடினைல்)பென்சைலமீனை உற்பத்தி செய்கிறது.
# கேப்ரிமுல்ஜினே

**கேப்ரிமுல்கினே** (*Caprimulginae*) அல்லது **பக்கிகள்** என்பது பக்கி குடும்பமான கேப்ரிமுல்கிடேயில் உள்ள ஒரு இரவு நேரப் பக்கி பறவை துணைக் குடும்பமாகும். இவை நடுத்தர அளவிலான நீளமான இறக்கைகள், குறுகிய கால்கள் மற்றும் மிகக் குறுகிய அலகுகளுடன் உள்ளன. இவை பொதுவாகத் தரையில் கூடு கட்டும். அவை பறக்கும் பூச்சிகளை உண்கின்றன.  
இவை சிறிய பாதங்கள் கொண்டவை. நடப்பதற்குச் சிறிதும் பயன்படாது. நீண்ட கூரான இறக்கைகளைக் கொண்டது. இவற்றின் மென்மையான இறகுகள் பட்டை அல்லது இலைகளைப் போல மறைமுக நிறத்தில் இருக்கும். பெண் பறவை இரண்டு வடிவ முட்டைகளை நேரடியாக வெறும் நிலத்தில் இடுகிறது.  
இவை பெரும்பாலும் மாலை மற்றும் அதிகாலை அல்லது இரவில் சுறுசுறுப்பாக இருக்கும். அந்துப்பூச்சிகள் மற்றும் பிற பெரிய பறக்கும் பூச்சிகளை உண்ணும். அலகினை மிகவும் அகலமாகத் திறக்கும் இயல்புடையன. சற்று வளைந்த மேல் அலகினைக் கொண்டது.  
**துணைக் குடும்பம் கேப்ரிமுல்கினே** - (பக்கிகள்)  
- *நிக்டிபோலசு* - (2 சிற்றினங்கள்)
- *நிக்டிட்ரோமசு* - (2 சிற்றினங்கள்)
- *பாலெனோப்டிலசு* - பொதுவான ஏழ்மை
- *சிபோனோரிசு* - (2 வாழும் சிற்றினங்கள்)
- *நிக்டிபிரைனசு* - (4 சிற்றினங்கள்)
- *கேப்ரிமுல்கசு* - (37 சிற்றினங்கள், ஐரோப்பிய பக்கி உட்பட)
- *செட்டோபாகிசு* - (4 சிற்றினங்கள்)
- ஜெனசு *கேக்டார்னிசு* - காலர் பக்கி
- *ஆன்ட்ரோசுடமசு* - (12 சிற்றினங்கள்)
- *கைட்ரோப்சாலிசு* - (4 சிற்றினங்கள்)
- *யூரோப்சாலிசு* (2 சிற்றினங்கள்)
- *மேக்ரோப்சாலிசு* - நீண்ட பக்கி
- *எலியோத்ரெப்டசு* - (2 சிற்றினங்கள்)
- *சிசுடலுரா* - (2 சிற்றினங்கள்)
- *வேலெசு* - பழுப்பு நிற பக்கி
# பஞ்சரத்நம்

**பஞ்சரத்நம்** என்னும் சொல் ஐந்து ரத்தினக் கல் பதிந்த அணிகலன். இந்த அணிகலன் போலச் சிறப்புற்று விளங்கும் நூல் பஞ்சரத்நம்.  
பாரதிதாசன் கவிதைகளில் பஞ்சரத்நம் என்னும் நூல் ஒன்று உள்ளது. மயிலம் ஶ்ரீசிவசண்முகக்கடவுள் பஞ்சரத்நம் என்னும் பெயரில் அந்த நூல் உள்ளது.  
கும்பகோணம் ஆசிரியர் தி. க. பெரியண்ணம்பிள்ளை இயற்றிய இரண்டு பஞ்சரத்நம் நூல்கள் உள்ளன.
1. திருவாரூர் தியாகராச சுவாமி பஞ்சரத்நம்
1. திருவாரூர் அல்லியங்கோதையம்மை பஞ்சரத்நம்  
இந்த நூல்கள் ஒவ்வொன்றிலும் ஐந்து பாடல்கள் உள்ளன. அந்தப் பாடல்கள் ஆசிரிய விருத்தத்தால் ஆனவை. மேலும் வெண்பா யாப்பில் அமைந்த காப்புப்பாடல் ஒன்று நூலின் தொடக்கத்திலும், கலிவிருத்தம் யாப்பில் அமைந்த பாடல் ஒன்று நூலின் இறுதியிலும் உள்ளன.